“Manchester Siti” derbida “Manchester Yunayted”ni mag‘lub etib, Angliya Liga Kubogi finaliga yo‘l oldi

Futbol bo‘yicha Angliya Liga Kubogi yarim finalida “Manchester Siti” 6-yanvar, chorshanba kuni hamshahari “Manchester Yunayted” mehmoni bo‘ldi.

Uchrashuvning 50-daqiqasida Jon Stounz hisobni ochdi. O‘yinning asosiy vaqti yakunlanishiga 7-daqiqa qolganida esa Fernandinyo hisobni 0:2 ga yetkazib, “shaharliklar”ning ishonchli g‘alabasini ta’minladi.

Endilikda Xosep Gvardiola shogirdlari finalda “Tottenhem” bilan bellashadi. Final bahsi 25- aprel kuni “Uembli” stadionida bo‘lib o‘tadi.
Angliya Liga Kubogi
Yarim final bahsi
6-yanvar, seshanba
“Manchester Yunayted” — “Manchester Siti” 0:2
Gollar: 0:1 – 50 Stounz, 0:2 – 83 Fernandinyo.
“Manchester Yunayted”: Henderson, Uan-Bissaka, Lindelef, Shou, Maguayr, Pogba, Fred (van de Bek, 88), Maktominey (Grinvud, 75), Brunu Fernandesh, Reshford, Marsyal.
“Manchester Siti”: Steffen, Stounz, Ruben Diash, Joau Kanselu, Zinchenko, Gundo‘g‘an, Fernandinyo, Mahrez (Rodri, 79), de Bryuyne, Sterling, Foden.
Ogohlantirishlar: Fernandinyo (48), Fred (69), Joau Kanselu (78), Shou (90).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!